Document ID: 32013R0574

IZVEDBENA UREDBA KOMISIJE (EU) št. 574/2013
z dne 19. junija 2013
o določitvi dodelitvenega koeficienta za razpoložljive količine izvenkvotnega sladkorja za prodajo na trgu Unije po znižani presežni dajatvi v tržnem letu 2012/2013
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1),
ob upoštevanju Izvedbene uredbe Komisije (EU) št. 505/2013 z dne 31. maja 2013 o posebnih ukrepih glede dajanja izvenkvotnega sladkorja in izoglukoze na trg Unije z znižanimi presežnimi dajatvami v tržnem letu 2012/2013 (2) ter zlasti člena 5 Uredbe,
ob upoštevanju naslednjega:
(1)
Količine, zajete v vlogah za dovoljenja za izvenkvotni sladkor, predloženih od 4. junija 2013 do 11. junija 2013 in sporočenih Komisiji od 11. junija 2013 do 14. junija 2013 presegajo mejo, določeno v členu 1 Izvedbene uredbe (EU) št. 505/2013.
(2)
Zato je v skladu s členom 5 Izvedbene uredbe (EU) št. 505/2013 treba določiti dodelitveni koeficient, ki ga države članice upoštevajo pri vseh sporočenih vlogah za izdajo dovoljenja.
(3)
Da bi zagotovili učinkovito upravljanje ukrepa, bi morala ta uredba začeti veljati dan po objavi v Uradnem listu Evropske unije -
SPREJELA NASLEDNJO UREDBO:
Člen 1
Količine, za katere je bilo zaprošeno v vlogah za dovoljenja za izvenkvotni sladkor, predloženih v skladu z Izvedbeno uredbo (EU) št. 505/2013 od 4. junija 2013 do 11. junija 2013 in sporočenih Komisiji od 11. junija 2013 do 14. junija 2013, se pomnožijo z dodelitvenim koeficientom 22,108861 %.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. junija 2013

Labels: 7
3
17
6